Paula Joukanen

Paula Susanna Joukanen (s. 2001) on suomalainen malli ja vuoden 2023 Miss Suomi -kilpailun voittaja. Hänen perintöprinsessoikseen valittiin Serina Suvila ja Maisa Alatalo.

Joukanen pelaa tennistä SM-tasolla, ja hänet on nimetty 15-vuotiaana 25 parhaan tennispelaajan joukkoon Euroopassa. Hän on voittanut 21-vuotiaiden Suomen mestaruuden, ja vuonna 2022 Joukanen ylsi Savitaipaleen 15 000 dollarin ammattilaisturnauksen pääsarjaan.

Joukanen edustaa Suomea Miss Universum -kilpailussa San Salvadorissa El Salvadorissa marraskuussa 2023. 

Joukanen asuu Espoossa, opiskelee oikeustiedettä ja työskentelee juristiharjoittelijana rakennuskonsulttiyrityksessä. 
Hän on kotoisin Parkanosta ja on vanhempiensa ainoa yhteinen lapsi.

Lähteet 

Miss Suomi -kilpailun voittajat
Suomalaiset mallit
Suomalaiset tennispelaajat
Vuonna 2001 syntyneet
Elävät henkilöt